Plaan oli selline, et ma teen ussikujulise tordi. Et kui oleks kuskilt kari lapsi võtta siis põhimõtteliselt saaks kõik lapsed ühe sellise paraja koogitüki suuruse pallikese. Ja kõik saaks kaunistusega tüki. Ma küll mäletan, et lapsena polnud eriti vahet mis tort oli peaasi, et saaks kaunistusega tüki. Suhkrust lilled  ja lehed olid kõva sõna. Ja siis olid veel sellised želeetükid, konsistentsilt ikka pigem midagi sügavalt tahket, tumepunast või briljantrohelist värvi ning täiesti maitsetud aga ma ikkagi tahtsin tükki kus mõni peal oli. Hädapärast kõlbas ka võiroosiga tükk aga ma õppisin küllaldki kiiresti, et see kraam süüa ei kõlba. Kuigi iga kord ikka natuke maitsesin, äkki on muutunud söödavaks… ei mitään